Malayeg
Arabat droukveskañ gant ar malezianeg.
Ur yezh malayek-polinezek eo ar malayeg (bahasa Melayu) komzet gant 20-30 milion a dud e Malaysia, Brunei, Singapour, su Tailand, su ar Filipinez hag e lec'hioù zo eus Indonezia.

Yezh ofisiel Malaysia, Brunei ha Singapour eo ar malayeg ha talvezout a ra ivez da yezh voutin e Timor Lorosae. 

Daoust ha ma vezont distaget en un doare disheñvel ha daoust d'ar gerioù a orin izelvroek a gaver stank a-walc'h en indonezeg, ez eo chomet tost-tre d'an indonezeg dre vras betek ma'z eo luziet a-walc'h hag-eñ ez eus yezhoù disheñvel anezhe e gwirionez kentoc'h evit doareoù disheñvel un hevelep yezh voutin.

Hiziv e vez skrivet ar malayeg gant al lizherenneg latin peurliesañ, met gwechall e veze implijet kentoc'h un doare lizherenneg arabek anvet jawiek (jawi).

Gerioù deuet diwar ar malayeg 
 Babirousa
 Kalao
 Orangoutan

Gwelet ivez 
 Yezhoù malayek-polinezek
 Indonezeg

Liammoù diavaez 
 Ethnologue
 Kentelioù malayeg evit deraouidi
 Geriadur malayeg-saozneg

Meneger yezhoù ar bed
Yezhoù Thailand
Yezhoù Myanmar
Yezhoù Malaysia
Yezhoù Brunei
Yezhoù Singapour
Yezhoù Filipinez
Yezhoù Indonezia
Yezhoù malayek-polinezek ar c'hornôg